หุ้นดิ่งแรง43.35จุดหลังรู้ผลประชุมเฟด
ดัชนีหุ้นไทยปิดครึ่งวันเช้า 1,394.35 จุด ลดลง 43.35 จุด หรือ -3.02% มูลค่าซื้อขาย 37,406.21 ล้านบาท
29 ต.ค. 2565

ดัชนีหุ้นไทยปิดครึ่งวันเช้า 1,394.35 จุด ลดลง 43.35 จุด หรือ -3.02% มูลค่าซื้อขาย 37,406.21 ล้านบาท
บล.ดีบีเอสวิคเคอร์ส ประเมินตลาดวันนี้ คาดว่า จะปรับลงตามต่างประเทศ ภายหลังเฟดส่งสัญญาณค่อนข้างชัดเกี่ยวกับการชะลอโครงการซื้อสินทรัพย์ โดยกล่าวว่า จะเริ่มทยอยลดการซื้อใน 2556 และยุติโครงการในกลางปี 2557 ซึ่งส่วนนี้กระตุ้นให้นักลงทุนปรับพอร์ตการลงทุนอีกรอบ ในเบื้องต้นคาดว่าจะมีการทยอยปรับลดสัดส่วนการถือครองหุ้นใน Asset Allocation ลงเฉลี่ยประมาณ 10-20% ขึ้นกับนโยบายการลงทุนของแต่ละแห่ง ซึ่งที่ผ่านมาได้มีการลดกันไปพอสมควร แต่คาดว่ายังไม่จบ Downside เพราะที่ผ่านมายังมีนักลงทุนบางกลุ่มประเมินว่าเฟดอาจยังไม่ชะลอโครงการ QE เร็วๆนี้ จึงยังถือครองหุ้นไว้เป็นสัดส่วนสูง ซึ่งน่าจะมาปรับลดในช่วงนี้
สำหรับปัจจัยในประเทศที่ต้องติดตาม คือ การปรับลดคาดการณ์กำไรสุทธิปี 2556-2557ของนักวิเคราะห์ ซึ่งคาดว่าจะทยอยทำในการปรับประมาณ ผลประกอบการไตรมาส 2 ในเดือนก.ค.นี้ รวมถึงการปรับ เป้าหมายของดัชนีของโบรกเกอร์ต่างๆด้วย โดย DBS Bank มีการปรับลดเป้าหมายดัชนีตลาดหุ้นไทยปี  2556 ลงเป็น 1,500 จุด  เมื่อวันที่ 14 มิ.ย.56 ที่ผ่านมา หลังจากเห็นว่า Equity Risk Premium ของตลาดสูงขึ้น ขณะที่ EPS Growth มีแนวโน้มถูกปรับลดลง, สถานการณ์การเมืองในประเทศ, การเคลื่อนย้ายเงินทุนของต่างชาติและค่าเงินบาท 
หลักทรัพย์ที่มีการซื้อขายสูงสุด 5 อันดับได้แก่
1.NOK ปิดที่ 28.50 บาท เพิ่มขึ้น 2.50 บาท มูลค่าการซื้อขาย 5,696.86  ล้านบาท
2.CPALL ปิดที่ 34.75 บาท ลดลง -2.75 บาท มูลค่าการซื้อขาย 2,665.44   ล้านบาท 
3.KBANK ปิดที่ 181.00 บาท ลดลง -9.00 บาท มูลค่าการซื้อขาย 2,360.51   ล้านบาท 
4.ADVANC ปิดที่ 258.00 บาท ลดลง -6.00 บาท มูลค่าการซื้อขาย 1,851.43   ล้านบาท 
5.INTUCH ปิดที่ 79.00 บาท ลดลง -2.00 บาท มูลค่าการซื้อขาย 1,638.30   ล้านบาท